VS001585
Datum: 1996-08-16T02:00:00.000+02:00
datum_sodbe_i_stopnje: 2004-12-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 6.000.000,00 SIT
opombe: II Ips 731/2006. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Poklicni športnik v prvi ligi rokometa.

## Škodni dogodek

Prometna nesreča.

## Poškodba

Strganje sprednje križne vezi desnega kolena in udarnina desne pogačice.

## Telesne bolečine

900.000,00 SIT Na dan nezgode je trpel bolečine srednje hude intenzitete, nato pa nadaljnjih šest tednov lažje bolečine. Pozneje je, zaradi okvare hrustanca patalofemoralnega sklepa, trpel še občasne bolečine lažje in srednje intenzitete. Tovrstne bolečine bo trpel tudi v bodoče predvsem pri prenašanju težjih bremen, pri dalj časa trajajočem sedenju s pokrčenimi koleni in pri sunkovitih obremenitvah.

#### Hospitalizacija

Opravljen mu je bil operacijski poseg - artroskopija. Zaradi tega posega je bil nekaj dni hospitaliziran ter podvržen prevezovanju rane in odvzemu šivov.

#### Ambulantno zdravljenje

Pregled pri ortopedu.

#### Rehabilitacija

Po poškodbi in operaciji je opravljal fizioterapijo

#### Nevšečnosti med zdravljenjem

Tri tedne je imel imobilizirano desno koleno v mavčnem koritu. V bolniškem staležu je bil sprva do 21.10.1996, in nato ponovno zaradi artroskopije od 4.8.1997 do 14.8.1997.

## Strah

100.000,00 SIT Sekundarni strah pred postopki in za izid zdravljenja je bil sprva srednje intenziven, nato pa manj intenziven, razen pred in po artroskopiji, ko je bil močan in je nato njegova intenziteta padala vse do odstranitve šivov. Oškodovanca je namreč utemeljeno skrbelo za njegovo nadaljnjo športno kariero.

## Zmanjšanje življenjske aktivnosti

5.000.000,00 SIT Oškodovanec ima trajno zmanjšane življenjske aktivnosti zaradi popoškodbene okvare hrustanca patelofemoralnega sklepa, ki se kaže v bolečinah pri obremenitvah tega sklepa. Poškodba mu je onemogočila nadaljnjo profesionalno ukvarjanje z igranjem rokometa. Profesionalno se ne more ukvarjati z nobenim športom. Poleg tega je nesposoben tudi za večino rekreativnih športov, ki zahtevajo eksplozivnost, odrivanje, odskoke in nenadno obračanje. S povečanimi napori lahko kolesari, hodi po naravi in plava. Prav tako je oviran tudi v vsakodnevnem življenju. Le s povečanimi napori zmore hojo navkreber in navzdol ter sedenje več kot pol ure s pokrčenimi koleni. S povečanimi napori prenaša ali dviguje težje predmete. Težjih fizičnih del, kot naprimer del z lopato, pa ne zmore. Izvedenec ocenjuje, da so njegove splošne življenjske aktivnosti zmanjšane za 21%.

---

ZOR člen 200, 203